கேள்வி: இந்தியத் துடுப்பாட்ட அணியின் நியூசிலாந்துச் சுற்றுப்பயணம், 2019–20 குறித்து விரிவாக சொல்லுங்கள்.
பதில்: இந்தியத் துடுப்பாட்ட அணி, நியூசிலாந்து சுற்றுப்பயணம் செய்து 2020 சனவரி முதல் மார்ச் வரை இரண்டு தேர்வுத் துடுப்பாட்டம் போட்டிகள், மூன்று ஒருநாள் பன்னாட்டுத் துடுப்பாட்டம் போட்டிகள் மற்றும் மூன்று பன்னாட்டு இருபது20 போட்டிகள் ஆகியவற்றில் நியூசிலாந்து துடுப்பாட்ட அணியை எதிர்த்து விளையாடுகிறது. தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகைத் தொடரின் பகுதியாக இடம்பெறுகிறது. இ20ப போட்டித் தொடரை இந்திய அணி 5–0 என்ற கணக்கில் வென்றது. இதன்மூலம் இந்திய அணி இ20ப வரலாற்றில் 5 போட்டிகள் கொண்ட தொடரை முழுமையாக வென்ற முதல் அணியானது. ஒருநாள் போட்டித் தொடரை நியூசிலாந்து அணி 3–0 என்ற கணக்கில் வென்றது. இதன்மூலம் முதன்முறையாக நியூசிலாந்து அணி இந்தியாவிற்கு எதிரான ஒருநாள் தொடரை முழுமையாக வென்றது. மேலும் இந்திய அணி 1987க்குப் பிறகு முதன்முறையாக ஒருநாள் தொடர் ஒன்றில் முழுமையான தோல்வியை சந்தித்தது. தேர்வுப் போட்டித் தொடரை நியூசிலாந்து அணி 2-0 என்ற கணக்கில் வென்றது. 8 வருடங்களுக்குப் பிறகு முதன்முறையாக இந்திய அணி தேர்வுத் தொடர் ஒன்றில் முழுமையான தோல்வியை சந்தித்தது.